
Z A P I S N I K

10. sjednice Vijeća Mjesnog odbora Vrbani, 8. veljače 2022. u prostorijama Mjesnog odbora Prečko, Prečko 2a, s početkom u 18:30 sati

NAZOČNI ČLANOVI VIJEĆA:

Lovro Hrust, Ivan Kranjc, Borna Lozo, Milan Radulović, Antonija Skender, Tomislav Spahić, Dominik Nizić, Nikola Kos, Davor Laura
Predsjedava: Borna Lozo, predsjednik Vijeća.
Zapisnik vodi: Borna Lozo, član Vijeća.

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Vijeće jednoglasno prihvaća tekst Zapisnika 9. sjednice Vijeća, održane 31. siječnja 2022. bez izmjena.

Na prijedlog predsjednika Vijeće jednoglasno utvrđuje

DNEVNI RED

1. Prijedlog financijskog plana Mjesnog odbora Vrbani za 2022.

2. Prijedlog plana malih komunalnih akcija Mjesnog odbora Vrbani u 2022.

3. Asfalterski program za 2022. na području Mjesnog odbora Vrbani

4. Prijedlog zaključka o utrošku sredstava s pozicije “ostali nespomenuti rashodi poslovanja“ za 2022.

5. Prioriteti komunalnih aktivnosti Gradske četvrti za 2022. 
6. Zahtjev za povremeno korištenje prostora kluba liječenih alkoholičara „Vrbani“

7. Pitanja, prijedlozi i obavijesti

Ad 1. Prijedlog financijskog plana Mjesnog odbora Vrbani za 2022.
Članovi Vijeća primili su materijal uz poziv.
U raspravi sudjeluju svi članovi Vijeća.

Vijeće jednoglasno donosi
FINANCIJSKI PLAN

Mjesnog Odbora Vrbani
za 2022.
Članak 1.

Financijski plan Mjesnog odbora Vrbani za 2022. (dalje u tekstu: Plan) sastoji se od:
PRIHODA:









1.641.350,00
RASHODA:









1.641.350,00
	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.641.350,00

	6711
	PRIHODI ZA FINANCIRANJE RASHODA POSLOVANJA
	1.641.350,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.641.350,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.523.000,00

	 
	ODRŽAVANJE JAVNIH ZELENIH POVRŠINA
	715.000,00

	 
	ODRŽAVANJE NERAZVRSTANIH CESTA
	808.000,00

	3291
	NAKNADE ČLANOVIMA VIJEĆA MJESNOG ODBORA
	108.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	10.350,00


Članak 3.

Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora.
Ad 2. Prijedlog plana malih komunalnih akcija Mjesnog odbora Vrbani u 2022.


Članovi Vijeća primili su materijal uz poziv.

U raspravi sudjeluju svi članovi Vijeća.

Vijeće jednoglasno donosi
Plan malih komunalnih akcija

Mjesnog odbora Vrbani u 2022.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Vrbani (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


3. Planirana sredstva za financiranje ovog plana u iznosu od ukupno 1.523.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	808.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	715.000,00

	Ukupno
	1.523.000,00



4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 272.866 m² uređenih javnih zelenih površina na području Mjesnog odbora.


5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 87.725 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 566.000,00 kuna za asfalterski program i


- 30 % ili 242.000,00 kuna za ostale poslove redovnog održavanja.

6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Trešnjevka - jug u 2022.

Ad 3. Asfalterski program za 2022. na području Mjesnog odbora Vrbani

Članovi Vijeća primili su materijal uz poziv.

U raspravi sudjeluju svi članovi Vijeća

Vijeće jednoglasno donosi

Z A K LJ U Č A K

O PRIJEDLOGU UTROŠKA SREDSTAVA SA POZICIJE 

OSTALI NESPOMENUTI RASHODI POSLOVANJA

1. Vijeće Mjesnog odbora Vrbani iz Razdjela Proračuna Grada Zagreba 00502 na poziciji 264-3299 za 2022. ima 10.350,00 kn.

2. Vijeće Mjesnog odbora Vrbani predlaže utrošak sredstava iz točke 1. ovog zaključka na sljedeći način:

1. Dan Mjesnog odbora Vrbani



           7.800,00 kn

2. Protokolarne potrebe (cvijeće, svijeće i sl.)

              350,00 kn

3. Uredska oprema (kopirni papir, kemijske olovke,

toneri, wc papir, ubrusi, sredstava za čišćenje, sapun, i sl.)         700,00 kn

4. Tiskanje letaka za promociju Vijeća Mjesnog odbora Vrbani  1.500,00 kn






Ukupno:                   10.350,00 kn

3. Zaključak dostaviti Vijeću Gradske četvrti Trešnjevka-jug i Gradskom uredu za mjesnu samoupravu, civilnu zaštitu i sigurnost.
Članovi Vijeća primili su materijal uz poziv.

U raspravi sudjeluju svi članovi Vijeća

Vijeće jednoglasno donosi

Z A K LJ U Č A K

o odobrenju korištenja sredstava s pozicije ostali

nespomenuti rashodi poslovanja

1. Vijeće odobrava korištenje sredstava iz Razdjela Proračuna Grada Zagreba 00502 na poziciji 264-3299 „Ostali nespomenutu rashodi poslovanja“ Vijeća Mjesnog odbora Vrbani u svrhu nabave uredskog materijala, u iznosu od 700,00 kuna za nabavu:

· Sredstvo za pranje podova ( 2 litre)

· Sredstvo za pranje stakla (1 litra)

· Tekuci sapun (1 litra) 

· Wc papir (5 paketa)

· Krpa za čišćenje podova ( 2 komada)

· Paket papir A4 ( 1 komad)

· Krpa microfiber ( 2 komada)

· Vreće za smeće 20 litara ( 1 paket)

· Hvataljke za skupljanje otpada ( 2 komada)

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na postupanje.

Članovi Vijeća primili su materijal uz poziv.

U raspravi sudjeluju svi članovi Vijeća

Vijeće jednoglasno donosi

Z A K LJ U Č A K

1. Vijeće će točan troškovnik za manifestaciju „Dan Mjesnog odbora Vrbani“ donijeti na sljedećoj sjednici.
2. Ovaj se zaključak dostavlja Vijeću Gradske četvrti Trešnjevka-jug.

Ad 5. Prioriteti komunalnih aktivnosti Gradske četvrti za 2022.

Članovi Vijeća primili su materijal uz poziv.

U raspravi sudjeluju svi članovi Vijeća.

Vijeća sa 5 glasova ZA i 4 SUZDRŽANA donosi

Z A K LJ U Č A K

o utvrđivanju prioriteta komunalnih aktivnosti Gradske četvrti za 2022.
1. Vijeće Mjesnog odbora Vrbani utvrđuje prioritete komunalnih aktivnosti Gradske četvrti za 2022. kako slijedi:

	Red.
br.
	Naziv objekta/površine
	Adresa
	Opis 
radova / usluge / opreme
	Procijenjena 
vrijednost akcije (kn s PDV-om)

	1
	Zelena površina
	Travanjska ulica 19 južno
	izrada projektne dokumentacije za gradnju pristupne rampe za osobe smanjene pokretljivosti
	21.875,00

	2
	Nogostup
	Ožujska ulica 10 istočno
	postava niskih vatrogasnih stupica
	6.000,00

	3
	Nogostup
	Cenkovečka ulica 5 istočno
	upuštanje rubnjaka
	22.000,00

	4
	Nogostup
	Vrbani 8 sjeverno
	upuštanje rubnjaka
	22.000,00

	5
	Nogostup
	Vrbani 31 sjeverno
	upuštanje rubnjaka
	28.000,00

	6
	Nogostup
	Vrbani 16 sjeverozapadno
	upuštanje rubnjaka
	33.000,00

	7
	Nogostup
	Rudeška cesta 89 sjeveroistočno
	upuštanje rubnjaka
	17.000,00

	8
	Nogostup
	Rudeška cesta 244 južno
	upuštanje rubnjaka
	22.000,00

	9
	Nogostup
	Kuzminečka ulica 5 zapadno
	upuštanje rubnjaka
	11.000,00

	10
	Nogostup
	Kuzminečka ulica 8 jugozapadno
	upuštanje rubnjaka
	11.000,00

	11
	Nogostup
	Rujanska ulica 4 istočno
	upuštanje rubnjaka
	22.000,00

	12
	Nogostup
	Vrbani 19, istočno (uz ulaz u DV Sunčana, Vrbani 29)
	Postava visokih klamerica za bicikle
	7,080.00

	13
	Nogostup
	Palinovečka ulica 38 južno, ispred ulaza DV Kustošija
	postava visokih klamerica za bicikle
	7,080.00

	14
	Nogostup
	Listopadska ulica 8, ispred ulaza u OŠ Vrbani
	postava visokih klamerica za bicikle
	17,700.00

	15
	Nogostup
	Palinovečka ulica 42, ispred ulaza u OŠ Alojzija Stepinca
	postava visokih klamerica za bicikle
	17,700.00

	16
	Nogostup
	Palinovečka ulica 43 zapadno
	postava visokih klamerica za bicikle
	7,080.00

	17
	Nogostup
	Kutnjački put, uz park za pse sjeveroistočno
	postava visokih klamerica za bicikle
	3,540.00

	18
	Zelena površina
	Palinovečka ulica 43 južno
	nasipanje staze sipinom prema RŠC Jarun
	47.250,00

	19
	Zelena površina
	Vrbani 27 i 29 sjeveroistočno
	Izrada projekta sadnje drvoreda u nastavku postojećeg
	12.500,00

	20
	Zelena površina
	Rudeška cesta 142-144
	Izrada projektne dokumentacije za krajobrazno uređenje
	32.500,00

	21
	Park za pse
	Kutnjački put bb
	Izrada projekta hortikulturnog uređenja
	12.000,00

	22
	Cesta
	Lipanjska ulica
	uređivanje
	495.000,00


2. Ovaj se zaključak dostavlja Vijeću Gradske četvrti Trešnjevka – jug.

Ad 6. Zahtjev za povremeno korištenje prostora kluba liječenih alkoholičara „Vrbani“
Članovi Vijeća primili su materijal uz poziv.

U raspravi sudjeluju svi članovi Vijeća

Vijeće jednoglasno donosi

Z A K L J U Č A K

1.  Klubu liječenih alkoholičara Vrbani, odobrava se povremeno korištenje prostora u objektu Mjesnog odbora Vrbani, Rudeška cesta 148, u terminu utorkom od 17:00 do 18:00 sati (prostorija 2) i teče od 15. veljače 2022. do 15. srpnja 2022. godine.
2. Prostor iz točke 1. ovog zaključka, Klub liječenih alkoholičara Vrbani, koristit će bez naknade.

3. Klub liječenih alkoholičara Vrbani obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

Ad 7. Pitanja, prijedlozi i obavijesti
Član Vijeća Milan Radulović predlaže da se kod lijevog skretanja iz Hrvatskog sokola u Ožujsku ulici iscrta horizontalna oznaka „skretanje lijevo“ i makne znak zabrane polukružnog skretanja.
Predsjednik prima prijedlog na znanje i odgovara da će uputiti upit.

Član Vijeća Lovro Hrust postavlja upit oko definiranja manifestacije „Dan Vrbana“ s obzirom da su se mnogi javljali sa svojim idejama, stoga predlaže da se u organizaciju uključe i ostali uključe i preuzmu ulogu u organizaciji.

Član Vijeća Davor Laura se nadovezao i predlaže da se i ostali članovi Vijeća aktivno uključe u organizaciju manifestacije.

Predsjednik se slaže s prijedlogom i poziva sve da se aktivno uključe u organizaciju manifestacije. 
Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.

Dovršeno u 21:25 sati.

KLASA:024-08/22-003/301
Urbroj:251-13-11-15-22-3
Zagreb, 8. veljače 2022.

Zapisnik sastavio:

Borna Lozo








  
Predsjednik









   Vijeća Mjesnog odbora

             Borna Lozo
